AIMA 


Den uafhængige revisors erklæring for 2013 i henhold til § 5, stk. 1 i 
regnskabsreglement af 29. august 2011 for Post Danmark A/S 


Til Trafikstyrelsen 
Indledning 


Vi har i henhold til § 5 stk. 1, 1. punktum i regnskabsreglementet af 29. august 2011 for Post 
Danmark A/S ("regnskabsreglementet") efterprøvet, om de principper og metoder, som Post 
Danmark A/S ("selskabet") har anvendt i forbindelse med udarbejdelsen af produktøkonomiop- 
gørelsen for regnskabsåret 2013, er i overensstemmelse med de principper og metoder, der er 
nævnt i regnskabsreglementets § 4, stk. 1-8. Principper og metoder er af selskabet beskrevet i 
Modeldokumentation 2013, som omfatter tre hoveddele: 1) Konkurrenceregnskab, metoder og 
principper, 2) Ydelsesbeskrivelser og 3) Activity Based Costing (ABC) dokumentation. 


Vi har endvidere i henhold til regnskabsreglementets § 5, stk. 1, 2. og 3. punktum foretaget en 
gennemgang af selskabets produktøkonomiopgørelse og kalkulationssystem til udarbejdelse 
heraf med henblik på at vurdere: 


èe om produktøkonomiopgørelserne udarbejdet i kalkulationssystemet er i overensstemmelse 
med de gældende principper og metoder, jf. regnskabsreglementets § 4, stk. 9, 

e om selskabet har sikret og dokumenteret, at kalkulationssystemet, der anvendes til udarbej- 
delse af produktøkonomiopgørelserne, er indrettet i overensstemmelse med de principper og 
metoder, der er fastlagt i datamodellen, jf. regnskabsreglementets § 4, stk. 10, og 

e om omkostninger til indenlandske frimærkefrankerede B-breve op til 50 gram er opgjort i 


overensstemmelse med gældende principper og metoder, jf. regnskabsreglementets § 4, stk. 
9, 


Selskabets ledelse har ansvaret for overholdelse af regnskabsreglementets bestemmelser. Vores 
ansvar er alene over for Trafikstyrelsen at udtrykke en konklusion om selskabets overholdelse af 
de ovenfor nævnte bestemmelser i regnskabsreglementet på grundlag af vores arbejde. 


Det udførte arbejde 


Vi har udført vores arbejde i overensstemmelse med den internationale standard om andre er- 
klæringsopgaver med sikkerhed (ISAE 3000 DK) og yderligere krav ifølge dansk revisorlov- 
givning, med henblik på: 


e at opnå høj grad af sikkerhed for, at Post Danmark for 2013 har overholdt de nævnte be- 
stemmelser i henhold til regnskabsreglementets § 4, stk. 1-8. Det udførte arbejde har omfat- 
tet en gennemgang af de forretningsgange og interne kontroller, som selskabet har imple- 
menteret med henblik på at sikre, at ændringer i selskabets forretning samt ændringer i regn- 
skabsreglementet afspejles korrekt og rettidigt i selskabets modeldokumentation. Det udfør- 
te arbejde har endvidere omfattet stikprøvevis undersøgelse af information, der understøtter 
oplysningerne i Modeldokumentation 2013, herunder data til verifikation af modtagne op- 
lysninger og anlagte skøn. 


Vi har desuden foretaget analytisk gennemgang af uddata fra model til brug for vurdering af 
de af ledelsen fastlagte metoder og fordelingsprincipper. Vores arbejde har endvidere omfat- 
tet stillingtagen til de af ledelsen anlagte fortolkninger af regnskabsreglementet og de væ- 
sentligste skøn, som ledelsen har udøvet. 

e at opnå begrænset grad af sikkerhed for rigtigheden af selskabets udsagn om, at selskabet 
har overholdt de ovenfor nævnte forhold i henhold til regnskabsreglementets $ 4, stk. 9-10. 
Den opnåede sikkerhed er begrænset i forhold til en gennemgang med høj grad af sikkerhed, 
idet vores arbejde har været begrænset til først og fremmest at omfatte forespørgsler til sel- 
skabets ledelse og medarbejdere, analytiske handlinger, stikprøvevis kontrol af, at kalkulati- 
onssystemet er i overensstemmelse med Modeldokumentation 2013, stikprøvevis kontrol af, 
at datagrundlag er tilfredsstillende indarbejdet i kalkulationssystemet og stikprøvevis efter- 
prøvning af de udførte beregninger i kalkulationssystemet for de enkelte ydelser og analyse 
af uddata. 


Herudover er arbejdet baseret på vores revision af Post Danmark A/S' årsregnskab og koncern- 
regnskab for 2013, som udgør et væsentligt grundlag for udarbejdelsen af produktøkonomiop- 
gørelserne. Årsregnskabet og koncernregnskabet har vi forsynet med en revisionspåtegning 
uden forbehold og uden supplerende oplysninger. 


Det er vores opfattelse, at det udførte arbejde giver et tilstrækkeligt grundlag for vores konklu- 
sion. 


Konklusion 


Det er vores opfattelse, at de af selskabets ledelse fastlagte principper og metoder for udarbej- 
delse af produktøkonomiopgørelserne, således som de fremgår af Modeldokumentation 2013, er 
i overensstemmelse med regnskabsreglementets § 4, stk.1-8. 


Ved den udførte gennemgang af selskabets produktøkonomiopgørelser og kalkulationssystem til 
udarbejdelse heraf er vi ikke blevet bekendt med for hold, der afkræfter: 


e at produktøkonomiopgørelserne udarbejdet i kalkulationssystemet er i overensstemmelse 
med de gældende principper og metoder, der er fastlagt i Modeldokumentation 2013, jf. 
regnskabsreglementets $ 4, stk. 9 

e at selskabet har sikret og dokumenteret, at kalkulationssystemet, der anvendes til udarbej- 
delse af produktøkonomiopgørelserne, er indrettet i overensstemmelse med de principper og 
metoder, der er fastlagt i datamodellen, jf. regnskabsreglementets $ 4, stk. 10, og 

e at omkostningerne til indenlandske frimærkefrankerede B-breve op til 50 gram er opgjort i 
overensstemmelse med gældende principper og metoder, der er fastlagt i Modeldokumenta- 
tion 2013, jf. regnskabsreglementets § 4, stk. 9. 


Supplerende oplysninger vedrørende begrænsning i anvendelse og distribution 


Uden at modificere vores konklusion henleder vi opmærksomheden på, at nærværende erklæ- 
ring alene er udarbejdet med henblik på at afgive en udtalelse til Trafikstyrelsen om Post Dan- 
mark A/S' opfyldelse af de ovenfor nævnte bestemmelser i regnskabsreglementet. Som følge 
heraf kan erklæringen være uegnet til andre formål. 


København, den 18. februar 2014 
KPMG 


Statsautoriseret Revisionspartnerselskab 





orben Bender Michael N.C. Nielsen 
statsaut. revisor statsaut. revisor 

